Kenan Evren

Ahmet Kenan Evren (født 17. juli 1917 i Alaşehir (Manisa), død 9. mai 2015 i Ankara) var en tyrkisk offiser. Han var landets statsoverhode fra 1980 til 1989, etter å ha tatt makten i et statskupp.

Evren gikk inn i det tyrkiske forsvaret i 1936. Etter å ha tjenestegjort som artillerioffiser ble han stabsoffiser i 1949, og han hadde siden en rekke forskjellige poster i inn- og utland. Han ble sjef for den tyrkiske generalstaben i 1978.

Da de tyrkiske generalene kastet regjeringen i 1980 ble Evren statsoverhode som leder for Tyrkias «nasjonale sikkerhetsråd». I 1982 han også formelt presidenttittelen. I forbindelse med kuppet ble 50 mennesker henrettet og en halv million arrestert, hvorav hundrevis døde i fengsel. Dette gjorde at tyrkiske påtalemyndigheter tok ut tiltale mot den da 95 år gamle Evren i 2012. Han ble i juni 2014 dømt til livsvarig fengsel. 

 Referanser 
«Kenan Evren». Det tyrkiske utenriksdepartementet. Besøkt 13. juni 2013.
«Turkey 1980 coup leader Kenan Evren goes on trial». Associated Press / The Guardian, 4. april 2012. Besøkt 16. juni 2013.
«Trial of Turkish coup general adjourned till January ». Reuters, 22. november 2012. Besøkt 16. juni 2013.

Kategori:Tyrkiske presidenter
Kategori:Personer fra Manisa
Kategori:Fødsler i 1917